Ίδρυση Ειδικών Σχολών Προαιρετικής Επιμόρφωσης. Ιδρύεται στην Αθήνα Ειδική Σχολή Προαιρετικής Επιμόρφωσης, η οποία διέπεται από τις διατάξεις της παρ. 1 του άρθρου 18 του Ν. 2009/92 και τα κατ εξουσιοδότηση του νόμου αυτού εκδιδόμενα προεδρικά διατάγματα και υπουργικές αποφάσεις. Ιδρύεται στη Θεσσαλονίκη σχολή επιμόρφωσης εκπαιδευτικών Πρωτοβάθμιας εκπαίδευσης με την επωνυμία «Διδασκαλείο Πρωτοβάθμιας Εκπαίδευσης Θεσσαλονίκης» Το κατά την προηγούμενη παράγραφο Διδασκαλείο, μετατρέπεται, από της ιδρύσεώς του, σε Ειδική Σχολή Προαιρετικής Επιμόρφωσης της παρ. 1 του παρόντος άρθρου, οπότε και διέπεται αυτομάτως από τις σχετικές διατάξεις που ισχύουν για την Ειδική αυτή σχολή. Στην Ειδική Σχολή Προαιρετικής Επιμόρφωσης της Αθήνας και στην εκ μετατροπής του Διδασκαλείου Πρωτοβάθμιας Εκπαίδευσης, προκύπτουσα Ειδική Σχολή Προαιρετικής Επιμόρφωσης της Θεσσαλονίκης, εισάγονται προς επιμόρφωση εκπαιδευτικοί πρωτοβάθμιας και δευτεροβάθμιας εκπαίδευσης, οι οποίοι επιλέγονται έπειτα από συμμετοχή τους σε διαγωνισμό. Στον αρμόδιο Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος διατάγματος.